Petter Nome

Petter Nome (født 1954) er en norsk næringslivsleder, journalist og programleder. Han jobbet i NRK Fjernsynet i over 30 år. Han var deretter direktør og senere rådgiver for Bryggeri- og drikkevareforeningen.


== Biografi ==
Nome er født i Kristiansand, men flyttet til Oslo i ung alder. På 1970-tallet begynte han å studere ved Universitetet i Oslo og kom så langt som til mellomfag i kriminologi (1979).
I sine yngre år arbeidet Nome både som trikkekonduktør, industriarbeider og sjømann. I 1978 ble han journalist i Arbeiderbladet, deretter var han en av de som var med å starte Radio Oslo, en av de første nærradiostasjonenen i Norge.I 1984 begynte Nome i NRK. Et av sine tidligste oppdrag var som programleder for siste sesong av ungdomsprogrammet Zikk-Zakk. Et annet program han hadde ansvar for var Zting (sammen med Anne Grete Preus) som gikk i 1985. Samme år var han norsk programvert for den direktesendte internasjonale konserten Live Aid, som ble kringkastet verden over i ett sammenhengende døgn. 
I NRK har han i det vesentlige arbeidet som programleder for ulike underholdningsprogrammer og ungdomsprogrammer, men han hadde også oppdrag i nyhetsavdelingen (det meste av tiden som frilanser). I 1987 var han med å lage den halvdokumentariske serien Året 2048, som tok for seg problemer knyttet til ozonlaget og drivhuseffekten.På 1990-tallet hadde han suksess med brede underholdningsprogrammer som Rondo og Gringos.
I 2003 skapte han debatt i NRKs ledelse da han startet en kampanje mot USAs planlagte angrep på Irak. Engasjementet skapte en viss uro i NRKs ledelse og konsekvensene ble at han ble vraket som programleder for Sommeråpent. Han sluttet derfor i NRK og ble kort tid etter ansatt som kommunikasjonsjef i Flyktninghjelpen. I 2006 kom han tilbake til NRK hvor han blant annet var programlederne Frokost-TV i noen år før han i 2009 gikk til i stillingen som direktør for Bryggeri- og drikkevareforeningen. Denne stillingen hadde han i nesten ti år før han gikk over til stillingen som rådgiver for samme organisasjon.


=== Personlige forhold ===
Nome ble gift i 2009 med Hilde Hummelvoll. Han har tre barn fra et tidligere ekteskap.


== Programlederoppdrag ==
Kvelden før kvelden (sammen med Hilde Hummelvoll) (2007-2008)
Frokost-TV (2006–2008)
Sommeråpent (2000–2002)
Åpent hus (2000)
Millennium (NRKs 26 timers  nyttårsmarkering) (1999)
Gringos (en reisedokumentarserie) (1997–1999)
XYZ (1997)
Rondo (1993–1995)
Norsk Melodi Grand Prix (1995)
Nomes Ark (1990)
No’ me’ Nome (1989)
Året 2048 (1987)
Er det noen sak? (1987)
Dagsrevyen (nyhetsoppleser og reporter) (1986–1988)
Zting (1985)
Rock på Lørdag (1985)
ZikkZakk (1984)


=== Annet på TV ===
1999-00: Momarkedet (2 år)
1999:  Programleder for portrettet "Kronprins Håkon – ung mann på vei mot tronen"
1993-94:  Programleder for "Brageprisen"  (2 ganger)
1994:  Programleder for NRKs nyttårsshow
1992:  Programleder for TV innsamlingen til norsk psykiatri
1995:  Progr.l. for TV portrett av Jakob Margido Esp (om psykiske lidelser)
1995:  Programleder for jubileumsgalla ved FNs  50-årsjubileum
1995 – 97:  Programleder for "Amandaprisen" (3 ganger)
1999:  Programleder for "Artistdugnad for Kosovo", Oslo domkirke
1990:  Programleder for TV-innsamlingen  til Redd Barna
1985:  Programleder for de norske sendingene av Live Aid


== Referanser ==


== Eksterne lenker ==
(en) Petter Nome på Internet Movie Database 
(en) Petter Nome hos The Movie Database